钦定古今图书集成/明伦汇编/闺媛典/第197卷 > 游元瀚妻余氏〈汪氏附〉
## 钦定古今图书集成/明伦汇编/闺媛典/第197卷 > 游元瀚妻余氏〈汪氏附〉

按《婺源县志》：“余氏，乡贤司空恭穆公懋学女，太学生
游元瀚妻，乡贤司徒应干第五媳也。幼习书史，娴内
则，为姑韩所钟爱。年二十一，瀚亡，痛绝复苏，抚侄文
桄为嗣，和熊课读，断腥膻，绝纨绮，步不逾阈，独处重
楼，斋心苦志，终身不数下。元瀚弟元淮妻汪氏，尚书
应蛟女，年十六归淮，从翁宦京师。翁没，扶榇南还。淮”
夙抱瘵伤恸呕血，没于舟次。汪年十九，生遗腹不育。
及归襄事，立侄文树为嗣。汪幼通《孝经》《列女传》大义，
夙夜自课，偕余同室终身。